IBM opäť jednotkou na trhu so sociálnym softvérom
BRATISLAVA 25.apríla – Spoločnosť IBM (NYSE: IBM) získala už piaty rok za sebou najväčší podiel na celosvetovom trhu so softvérom pre podnikanie na sociálnych sieťach,* informovala analytická agentúra IDC.
Podľa analýz spoločnosti IDC celosvetové tržby zo softvéru a aplikácií určených na podnikanie na sociálnych sieťach vlani narástli na 1,24 miliardy dolárov z 968 miliónov dolárov v roku 2012. Stále viac firiem a organizácií využíva pri svojich aktivitách aj softvér určený pre podnikanie na sociálnych sieťach. Najväčšie firmy v jednotlivých odvetviach, vrátane 75 percent podnikov, ktoré figurujú v rebríčku Fortune 100 prechádzajú v súčasnosti transformáciou, ktorej cieľom je zapojiť do svojho biznisu aj sociálne siete.
Široké portfólio produktov a služieb IBM pre sociálne podnikanie, vrátane špičkovej sociálnej siete IBM Connections a Smarter Workforce technológie určenej pre zefektívnenie riadenia pracovnej sily, umožňuje firmám a organizáciám integrovať sociálny softvér do kritických podnikových aplikácií, a zavádzať riešenia vedúce k vyššej produktivite zamestnancov, ako aj lepším službám pre zákazníkov.
Napríklad spoločnosť Rheinmetall, ktorá je s 21 tisíc zamestnancami, popredným poskytovateľom technológií pre automobilový a zbrojársky priemysel prvýkrát začala využívať IBM technológie pre sociálne podnikanie pred viac ako piatimi rokmi za účelom zjednotenia komunikácie pre zamestnancov, posilnenia spolupráce a výmeny znalostí naprieč jednotlivými pobočkami.
"Po tom, čo sme v roku 2008 začali využívať sociálnu sieť IBM Connections, stali sme sa svedkami významnej transformácie, ktorou prešli naše tímy rozmiestnené po celom svete, v oblasti vzájomnej spolupráce a zdieľania vedomostí, bez ohľadu na to, v akej krajine alebo časovom pásme sa nachádzali," hovorí Markus Bentele, riaditeľ informačných technológií spoločnosti Rheinmetall AG.
So softvérom IBM pre sociálne podnikanie môžu podniky a organizácie zaviesť už dnes nástroje sociálnej komunikácie do všetkých oblastí svojho biznisu, vrátane marketingu, vedy a výskumu, predaja, zákazníckej starostlivosti, podpory, ľudských zdrojov, riadenia výroby a podobne.
Viac informácií nájdete na:
http://www-03.ibm.com/press/us/en/pressrelease/43703.wss
Infografiku k tlačovej správe nájdete na:
http://www-03.ibm.com/press/us/en/photo/43721.wss
Zdroj: *IDC Worldwide Semiannual Software Tracker, 2H 2013
O IBM
Spoločnosť IBM je jednou z najväčších IT spoločností na svete a pod názvom International Business Machines poskytuje klientom svoje služby už viac ako 100 rokov. Celosvetovo pôsobí vo vyše 170 krajinách, pričom neustále rozširuje svoje geografické pokrytie, a zamestnáva vyše 430 tisíc zamestnancov. Poslaním spoločnosti IBM je pomocou integrovaných, flexibilných a efektívnych riešení pomáhať svojim zákazníkom redukovať náklady a zvýšiť tak ich konkurencieschopnosť na trhu. Na Slovensku spoločnosť IBM aktívne pôsobí od roku 1990. Samostatná pobočka IBM Slovensko s.r.o. bola založená 7. decembra 1992 a jej generálnym riaditeľom je Martin Murgáč. Hlavné sídlo IBM Slovensko sa nachádza v Bratislave s pobočkami v Banskej Bystrici a Košiciach.
PR Servis je komerčný informačný servis určený na publikovanie tlačových správ, informácií, vyhlásení a oznamov určených médiám a verejnosti. Texty sú vysielané v znení, dodanom klientom, bez redakčnej úpravy. Agentúra SITA je distribútorom týchto informácií a za ich obsahovú a štylistickú úroveň nezodpovedá. E-mail: email@example.com .
ax